OpenLLM-France/wikimedia huggingface dataset:
# Soong Chu-yu

Soon Chu-yu (宋楚瑜), també conegut amb el nom de James Soong, (Xiangtan, 16 de març de 1942) és un polític de la República de la Xina o Taiwan. Antic membre del Partit Nacionalista Xinés (PNX), fou el fundador i actual lider del Partit del Poble Primer (PPP).
Nascut en una familia de militars d'origen hunanès i pertanyent al Partit Nacionalista Xinès (PNX), Soong començà la seua carrera política com a secretari del Primer Ministre i posterior President Chiang Ching-kuo i aconseguí rellevància com a Director General de l'Oficina d'Informació del Govern entre els anys 1979 i 1984. Amb la mort del President Chiang, la participació de Soong fou fonamental per a silenciar el sector inmovilista del PNX, que podia blocar l'ascens de Lee Teng-hui com a líder del partit. Soong fou l'únic governador electe de la província de Taiwan entre els anys 1994 i 1998, després de la racionalització i progressiu desmantellament del govern provincial. Va resultar segon en vots a les eleccions presidencials de 2000; la seua candidatura independent provocà la divisió del vot unionista entre ell i el candidat del PNX Lien Chan, deixant via lliure al candidat del Partit Progressista Democràtic (PPD) Chen Shui-bian, elegit president. A les eleccions presidencials de 2004, Soong va concòrrer com a candidat a Vice-president dins la candidatura del PNX encapçalada per Lien Chan; el PNX va perdre els comicis per menys d'un 1%, romanent Chen com a President. Soong tornà a presentar-se a les eleccions presidencials de 2012, aconseguint-ne només un 2,77% dels vots emesos. La tercera vegada que Soong es presentà als comicis fou a les eleccions presidencials de 2016, compartint candidatura amb la lider del Partit Republicà Hsu Hsin-ying i obtenint el 12,84% dels vots emesos. La seua candidatura pel PPP a les eleccions presidencials de 2020 amb Sandra Yu fou la menys votada, obtenint només el 4,2% dels vots. L'any 2022, el seu nom va aparèixer a l'escàndol Suisse secrets.

## Referències

* ↑ «The many faces of James Soong». Taipei Times, 15-03-2000.
* ↑ «2020 Elections: Han Kuo-yu concedes race as KMT leadership resigns». Taipei Times, 12-01-2020.
# Benimàmet

Benimàmet és una pedania de València, inclosa en el barri dels Poblats de l'Oest, que limita pel nord i junt amb el camí vell de Llíria amb el municipi de Burjassot per mitjà dels carrers Dr. Bon, Alpont i Ramón Juan; i per l'Oest a través de l'Horta amb el barri de Beniferri (Camí Fondo). Al sud fins a la séquia de Mestalla, amb el barri de Campanar, i a l'oest amb el municipi de Paterna pel barranc d'Endolça, el que fa un total de 300 hectàrees.
Fins a l'any 1882 va ser un poble independent, moment en què va ser annexionat per València d'acord amb una llei que permetia a les ciutats annexionar-se municipis limítrofs amb menys de 2000 habitants; a causa d'açò, en l'actualitat, el col·lectiu Benimàmet Poble va iniciar als anys 1990 un procés de segregació de la ciutat de València. Durant la Guerra Civil espanyola fou la base del XIV Cos d'Exèrcit Guerriller.
En el seu territori està ubicada part de la Fira de Mostres de València i el Velòdrom Municipal Lluis Puig. És a més el lloc de naixement de l'arquitecte Santiago Calatrava.

## Referències

* ↑ Romero, José Miguel L. «Guerrilleros: aguerridos pero torpes criptógrafos». 23/11/2015 [Consulta: 24 novembre 2018].

## Vegeu també

* Palau Velòdrom Lluís Puig

## Enllaços externs

* Informació sobre Benimàmet (castellà)
* Benimàmet poble (castellà)
# Mare de Déu del Roser (Vilallonga de Ter)

La Mare de Déu del Roser és una capella construïda damunt d'un tossal sobre Ca n'Huguet Vell, al municipi de Vilallonga de Ter (Ripollès), tenint com a fons un gran bosc. Hi ha poques notícies històriques de la capella, ja que és de construcció relativament recent i es troba dins una propietat privada. Només es coneixen els aplecs que anualment se celebraven a l'ermita. En traslladar-se la família Huguet al nou mas, a principis de segle, la capella i el mas van caure en decadència, i avui dia està quasi abandonada.
És d'una sola nau, amb el presbiteri en forma d'absis, el sostre és d'una volta amb falsos arcs estucats. A la part esquerra de la nau hi ha un eixamplament que podia servir com el lloc de la família o sagristia. La façana té bastant paral·lelisme amb la capella dels Dolors, també de Vilallonga, és a dir, amb una porta central, dues finestres petites laterals i un ull de bou al damunt. Té també un petit campanar en forma d'espadanya. Sobre la llinda de la porta hi ha una inscripció amb la data de 1760. La coberta està molt malmesa i hi ha humitats.

## Notes

* 1 2 «Capella del Roser». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 19 gener 2016].
# Sant Urbà

«Sant Urbà» té aquests significats:
* Sant Urbà de Montclús, capella a les Avellanes i Santa Linya
* Sant Urbà de Montesquiu, església a Montesquiu (Isona i Conca Dellà, Pallars Jussà)
* Sant Urbà de Montsonís, església a Montsonís (municipi de Foradada)
* Sant Urbà I, papa mort màrtir i venerat com sant en diverses confessions cristianes
* Sant Urbà II
* Sant Urbà de Macedònia, un dels Setanta Deixebles citats al Nou testament venerat com a sant a tota la cristiandat
* Sant Urbà de Peñalba (Regne de Lleó?, segle IX - Santiago de Peñalba, 939), monjo benedictí, abat del monestir de Santiago
# Sant Tomàs de l'Avellanosa

Sant Tomàs de l'Avellanosa és una capella del municipi de Riner (Solsonès) inclosa en l'Inventari del Patrimoni Arquitectònic de Catalunya.

## Descripció

Petita capella d'una sola nau amb absis pla i coberta a dos vessants. A la façana principal hi ha la porta, allindada, amb un petit rosetó damunt i, com a coronament, un petit campanar de cadireta, amb un arc de mig punt i una petita creu. Hi ha tres esgraons de pedra per entrar a la capella. L'interior està arrebossat. El parament és de pedres més o menys rectangulars i regulars tallades amb maceta i en filades.
Adossat a l'església hi ha un petit cementiri, edificat posteriorment.

## Història

Es construí a finals del segle xvii, principis del xviii, a causa de la gran corrent religiosa que imperava en aquell moment, promoguda pel Concili de Trent. La capella està dedicada a Sant Tomàs.

## Referències

* 1 2 3 «Capella de l'Avellanosa». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 27 agost 2015].
* ↑ «Goigs a sant Tomàs apòstol venerat a l'Avellanosa de Riner». [Consulta: 2016].
# Oullins

Oullins és un municipi francès, situat a la metròpoli de Lió i a la regió de Alvèrnia - Roine-Alps. L'any 2011 tenia 25.257 habitants.
# Papa Celestí I

Celestí I (Campània, ? - Roma, 27 de juliol de 432) fou escollit papa l'any 422, el 3 de novembre (segons el Liber Pontificalis) o bé el 10 d'octubre (segons Tillemont). Celestí I era un romà molt probablement de la regió de Campània.
Va proclamar el Concili d'Efes, en què es va condemnar com a heretgia la doctrina de Nestori i es va ratificar la del pelagianisme. Va enviar Patrici a evangelitzar Irlanda. Per primera vegada va servir el bastone pastorale.
Sebollit a les catacumbes de Priscil·la, d'on va ésser traslladat, el 820, a la basílica de Santa Prassede de Roma.
Venerat com a sant, l'Església catòlica el celebra el 6 d'abril, data del seu enterrament. L'Església ortodoxa el venera per la seva condemna del nestorianisme i el celebra el 8 d'abril.

## Referències

* 1 2 Loomis, Louise Ropes. The Book of the Popes (Liber Pontificalis) (en anglès). Nova York: Columbia University Press, 1916, p. 92.
* ↑ Tillemont, Louis Sébastien Le Nain de. Memoires pour servir a l'histoire ecclesiaástique des six premiers siécles (en francès). París: Charles Robustel, 1709, p. 14:148.
* ↑ Hinson, E. Glenn. The Church Triumphant: A History of Christianity Up to 1300 (en anglès). Mercer University Press, 1995, p. 248-249. ISBN 0865544360.
* ↑ Morris, John W. The Historic Church: An Orthodox View of Christian History (en anglès). Author House, 2011, p. 75. ISBN 1456734903.
# Parc Nacional del Goril·la Mgahinga

El Parc Nacional del Goril·la Mgahinga és un parc nacional situat a l'extrem sud-oest d'Uganda,situat prop de la ciutat de Kisoro.

## Localització

El parc està situat a les muntanyes Virunga, i limita amb el Parc Nacional dels Volcans a Ruanda i el Parc Nacional dels Virunga, a la República Democràtica del Congo. Mgahinga està situat a uns 15 km, per carretera, al sud de la ciutat de Kisoro i aproximadament a 55 quilòmetres, per carretera, a l'oest de Kabale, la ciutat més gran de la sub-regió. La totalitat del parc està situat al Comtat de Bufumbira, al districte de Kisoro.

## Referències

* ↑ http://www.mgahinganationalpark.com/things-to-see.html

## Enllaços externs

* Overview at Uganda Wildlife Authority Arxivat 2009-12-16 a Wayback Machine.
* Mgahinga Gorilla National Park - Official Guide
* Detailed Profile at Traveluganda.co.ug Arxivat 2009-11-25 a Wayback Machine.
* Map of Mgahinga Gorilla National Park Arxivat 2010-11-29 a Wayback Machine.
* Contrasts Between Mgahinga Gorilla and Bwindi Impenetrable National Park Arxivat 2015-02-24 a Wayback Machine.
# Paisatge (Galwey)

Paisatge és una pintura sobre taula feta per Enric Galwey Garcia durant la segona meitat del segle xix o la primera del segle XX i que es conserva actualment a la Biblioteca Museu Víctor Balaguer, amb el número de registre 1692 d'ençà que hi va ingressar, el 1956, provinent de la col·lecció privada de Victòria González.

## Descripció

L'obra consisteix en un vista general d'un cel molt ennuvolat que ocupa tres quartes parts del quadre i una arbreda que apareix a la part baixa.

## Inscripció

En el quadre es pot llegir la inscripció "E. Galwey", a l'angle inferior dret, i, al darrere, "Enric Galwey/1864-1943".

## Bibliografia

* Trullén, Josep Maria (dir.). Biblioteca Museu Víctor Balaguer. Guia de les col·leccions del museu. 2001a ed.. Vilanova i la Geltrú: Organisme Autònom Biblioteca Museu V.Balaguer, 2001. B-10-437/2001. ISBN 84-931438-3-9.

## Enllaços externs

* Web oficial del museu
Viccionari
# Partit Demòcrata

«Partit Democràtic o Partit Demòcrata» té aquests significats:
* Països Catalans:
** Partit Demòcrata Europeu Català
** Partit Democràtic Liberal Català (1976-1977)
** Partit Democràtic Socialista Obrer (1882-1887)
* Àfrica:
** Partit Democràtic de Guinea Equatorial
** Partit Democràtic d'Unitat Popular (Somalilàndia, Somàlia)
* Amèrica:
** Nou Partit Democràtic del Canadà
** Partit Demòcrata (Brasil)
** Partit Demòcrata dels Estats Units
** Partit Democràtic Laborista (Brasil)
* Àsia:
** Partit Democràtic de Bet Nahrain (Síria)
** Partit Democràtic del Kurdistan
** Partit Democràtic del Kurdistan Iranià
** Partit Democràtic Kurd a Síria-El Partit
** Partit Demòcrata (Tailàndia)
** Partit Democràtic Kurd-Líban
** Partit Democràtic del Kurdistan-Síria
** Partit Democràtic per la Llibertat de Jammu i Caixmir
** Partit Democràtic Caldeu (Iraq)
** Partit Democràtic Cristià de l'Iraq
** Partit Democràtic dels Turcmans del Kurdistan
** Partit Democràtic del Kurdistan-Front Progressista
** Turquia:
*** Partit Demòcrata (Turquia)
*** Partit Democràtic (Turquia)
*** Partit Democràtic Popular
*** Partit Democràtic del Kurdistan/Nord
*** Partit Democràtic d'Esquerra (Turquia)
*** Partit Democràtic del Kurdistan-Xoybun
* Europa:
** Partit Democràtic (Sèrbia)
** Partit Democràtic (Polònia)
** Partit Democràtic (Luxemburg)
** Partit Democràtic (Eslovàquia)
** Partit Democràtic (Itàlia)
** Partit Democràtic (Xipre)
** Partit Democràtic (Geòrgia)
** Partit Democràtic (Bulgària)
** Partit Nacional Demòcrata d'Alemanya
** Partit Demòcrata-Liberal (Romania)
** Partit Democràtic Cívic (República Txeca)
** Partit Democràtic Laborista de Lituània
** Partit Democràtic Serbi (Bòsnia i Hercegovina)
** Partit Democràtic dels Albanesos
** Partit Democràtic Independent Serbi (Croàcia)
** Partit Democràtic dels Serbis (Macedònia del Nord)
** Partit Democràtic dels Turcs (Macedònia del Nord)
** Partit Democràtic de Zagorje (Croàcia)
** Partit Democràtic d'Eslovènia
** Partit Democràtic Eslovè
** Partit Democràtic dels Pensionistes d'Eslovènia
** Partit Democràtic Socialista de Grècia
** Partit Democràtic Lliure (Alemanya)
** Partit Democràtic de Sèrbia (DSS)
** Partit Democràtic de l'Ulster
** Unió Democràtica i Cristiana Eslovaca – Partit Democràtic
** Partit Democràtic Croat
** Partit Democràtic d'Albània
** Partit Democràtic Italià d'Unitat Monàrquica
** Partit Democràtic de l'Esquerra
** Partit Democràtic dels Pobles d'Europa
** Partit Democràtic dels Socialistes de Montenegro
** Partit Democràtic de Moldàvia
** Partit Democràtic Saimnieks (Letònia)
** Partit Demòcrata-Liberal (Romania)
** Partit Democràtic de la Nova Esquerra
** Partit Democràtic Socialista Obrer Espanyol
** Partit Democràtic (Espanya)
* Oceania:
** Partit Democràtic de Nova Zelanda pel Crèdit Social
# Partit Democràtic dels Turcs

El Partit Democràtic dels Turcs (turc Türc Demokratik Partisi, macedònic Демократска партија на Турците; Demokratska Partija na Turcite, DPT) és un partit polític de Macedònia del Nord que hi defensa els interessos de la minoria turca. A les eleccions legislatives macedònies de 2002 va obtenir dos escons. A les eleccions legislatives macedònies de 2008 ha format part de la coalició encapçalada per la VMRO-DPMNE, que ha guanyat les eleccions. El seu cap, Kenan Hasipi, és diputat.

## Enllaços externs

* Web del partit
# Panet de pernil i ou

El panet de pernil i ou (xinès: 火腿雞蛋包 o simplement 腿蛋包; portuguès: sanduíche) és un tipus de pasta propi de Hong Kong. Es tracta d'un brioix semblant a un entrepà que conté una làmina d'ou i pernil dolç. També és un menjar típic del Brasil.
Tot i que el farciment del panet de pernil i ou és idèntic al de l'entrepà de pernil i ou, es diferencien pel tipus de pa amb què es fan.
Hi ha dues maneres de fer un panet de pernil i ou. El primer mètode és fer-lo com un sandvitx tallant una obertura al costat del pa torrat i després col·locant-hi el pernil i l'ou; l'altre mètode és enrotllar el pernil i l'ou a daus en la massa abans de coure el pa i coure-ho al forn amb la massa.
El panet de pernil i ou està disponible a la majoria de fleques de Hong Kong i fins i tot alguns restaurants de te. A més a més, es pot trobar a forns de barris xinesos d'arreu del món. Com que el mètode d'elaboració és relativament senzill, el preu és més baix que el d'altres pans farcits.
El gust d'aquest brioix és marcadament satisfactori, per la qual cosa sovinteja en l'esmorzar o te de la tarda de la població hongkonguesa. El contingut calòric del panet de pernil i ou és alt: equival al d'un bol d'arròs.

## Referències

* ↑ «Hong Kong Bums». Natasha Loo. WOM Guide. Arxivat de l'original el 3 de febrer de 2014. [Consulta: 25 gener 2014].
* ↑ «情尋香港舊包【腿蛋包】». 蘋果日報, 30-03-2007 [Consulta: 14 novembre 2020]. Arxivat 2020-11-14 a Wayback Machine. «Còpia arxivada». Arxivat de l'original el 2020-11-14. [Consulta: 25 agost 2022].
* ↑ 頭條日報. «專欄作家 | 每日新聞 | 頭條日報» (en zh-yue-hant-hk). [Consulta: 8 abril 2021].
* ↑ «腿蛋包». openrice.com, 26-09-2007. [Consulta: 5 setembre 2012].
* ↑ karenisme08. «Ham and Egg Bread». flickriver.com, 27-01-2011. [Consulta: 5 setembre 2012].
* ↑ «情尋香港舊包 - 腿蛋包». 飲食男女, 30-03-2007 [Consulta: 28 setembre 2018]. Arxivat 2018-09-28 a Wayback Machine.
* ↑ 消防買腿蛋包供傷者充飢 Arxivat 2016-03-04 a Wayback Machine.，東方日報，22-9-2009。
* ↑ «港式麵包卡路里陷阱！甜餐包已經肥過一碗飯». Gotrip, 01-12-2017 [Consulta: 14 novembre 2020].
# Partit Socialista del Treball (Romania)

Partit Socialista del Treball (romanès Partidul Socialist al Muncii, PSM) fou un partit polític de Romania el 16 de novembre de 1990 i dirigit per Ilie Verdeţ, antic ministre de Nicolae Ceauşescu. El partit era considerat neocomunista, i el seu programa era ple de referències socialistes i nacionalistes. A les eleccions legislatives romaneses de 1992 va obtenir 13 escons i 5 senadors, i al Senat formà un Bloc Nacional juntament amb el Partit de la Gran Romania, i participà en la coalició anomenada Xarxa quadrilateral (Patrulaterul roşu) juntament amb el Front Democràtic de Salvació Nacional, el Partit de la Gran Romania i el Partit d'Unitat Nacional Romanesa.
A les eleccions legislatives romaneses de 1996 va perdre la representació parlamentària i esdevingué una força marginal, de manera que el 2003 es va integrar dins el Partit Socialdemòcrata. Un grup no acceptà la fusió i fundà el Partit d'Aliança Socialista.

## Referències

* The radical right in Central and Eastern Europe since 1989 per Sabrina P. Ramet
* Parties, Poles, Alliances and Romanian Pluralism, 1990-2000 per Maxmilián Strmiska Arxivat 2011-07-25 a Wayback Machine.
# Parupeneus multifasciatus

Parupeneus multifasciatus és una espècie de peix de la família dels múl·lids i de l'ordre dels perciformes.

## Morfologia

Els mascles poden assolir els 35 cm de longitud total.

## Distribució geogràfica

Es troba des de l'est de l'oceà Índic fins a les Illes Hawaii, les Illes Marqueses, les Tuamotu, el sud del Japó i l'Illa de Pasqua.

## Referències

* 1 2 FishBase (anglès)

## Bibliografia

* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A.: The World Encyclopedia of Fishes, 2a edició, Londres: Macdonald. Any 1985.
# Parupeneus moffitti

Parupeneus moffitti és una espècie de peix de la família dels múl·lids i de l'ordre dels perciformes.

## Morfologia

Els mascles poden assolir els 23,5 cm de longitud total.

## Distribució geogràfica

Es troba a les Illes Mariannes (Guam).

## Referències

* ↑ ITIS
* 1 2 FishBase (anglès)

## Bibliografia

* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A.: The World Encyclopedia of Fishes, 2a edició, Londres: Macdonald. Any 1985.
# Panola (Oklahoma)

Panola és una comunitat no incorporada al Comtat de Latimer, a l'estat d'Oklahoma, als Estats Units d'Amèrica. L'oficina de correus va ser establerta el 18 de març del 1911. Per la comunitat passa un tram de l'autovia Oklahoma State Highway 270. Panola és choctaw per "cotó". L'institut i el gimnàs estan en el Registre Nacional de Llocs Històrics.

## Enllaços externs

* (anglès) Pàgina web del districte del col·legi públic de Panola Arxivat 2005-12-17 a Wayback Machine.
# París-Roubaix 1903

La París-Roubaix 1903 fou la 8a edició de la París-Roubaix. La cursa es disputà l'11 d'abril de 1903 i fou guanyada pel francès Hippolyte Aucouturier, que s'imposà que s'imposà en solitari a la meta de Roubaix.

## Classificació final

| | Ciclista | Equip | Temps |
| 1 | Hippolyte Aucouturier | - | 9h 12' 30" |
| 2 | Claude Chapperon | - | + 02" |
| 3 | Louis Trousselier | - | + 39" |
| 4 | Edouard Wattelier | - | + 1'02" |
| 5 | Georges Lorgeou | - | + 28'30" |
| 6 | Jean Fischer | - | + 39'30" |
| 7 | Arthur Pasquier | - | + 42'30" |
| 8 | Paul Trippier | - | + 47'30" |
| 9 | Leon Georget | - | + 55'30" |
| 10 | Oscar Lepoutre | - | + 1h00'30" |

## Enllaços externs

* Web oficial
* Resultats de l'edició de 1903 a les-sports.info
# Papamosques de Balabac

El papamosques de Balabac (Cyornis lemprieri) és una espècie d'ocell de la família dels muscicàpids (Muscicapidae). És endèmic de les illes Palawan i Balabac, a les Filipines. Habita els boscos tropicals i subtropicals de frondoses humits. Aquesta espècie pateix la pèrdua d'hàbitat i el seu estat de conservació és gairebé amenaçada.

## Referències

* ↑ Fundació Barcelona Zoo; Institut Català d’Ornitologia; TERMCAT, Centre de Terminologia. «papamosques de Balabac». Diccionari dels ocells del món. TERMCAT. [Consulta: 3 gener 2021].
* ↑ del Hoyo, Josep. All the birds of the world (en anglès). Barcelona: Lynx editions, 2020, p. 698. ISBN 978-84-16728-37-4.
* ↑ BirdLife International. «Palawan Blue-flycatcher. Cyornis lemprieri» (en anglès). Llista Vermella d'Espècies Amenaçades de la UICN. Unió Internacional per a la Conservació de la Natura, 2016. [Consulta: 3 gener 2021].
# Paula Estebas Armas

Paula Estebas Armas (Logronyo, 21 de febrer de 1993) és una jugadora de bàsquet espanyola.
Base-escorta, es formà al Club Baloncesto Las Gaunas i debutà amb el primer equip la temporada 2011-12 a la Lliga femenina 2. Jugà amb el Campus Promote durant set temporades a la Lliga femenina (2014-18, 2019-22) i arribà a ser-ne la capitana. També ha jugat en altres equips de la mateixa categoria, RPK Araski (2018-19), Movistar Estudiantes, IDK Euskotren. El desembre de 2023 fitxà pel Barça CBS. Internacional amb la selecció espanyola en categories de formació, es proclamà campiona d'Europa sub-20 (2013). També ha competit en la modalitat de 3x3, essent internacional amb el combinat estatal.

## Referències

* ↑ ««He metido más horas al violín que al baloncesto»» (en castellà). El Día de la Rioja, 27-10-2023. [Consulta: 19 febrer 2024].
* ↑ «El Barça CBS ficha a la base Paula Estebas» (en castellà). Mundo Deportivo, 28-12-2023. [Consulta: 19 febrer 2024].
* ↑ Escribano, Santi. «Paula Estebas se incorpora a las "women in black" | Movistar Estudiantes» (en castellà). Movistar Estudiantes, 24-10-2022. [Consulta: 19 febrer 2024].

## Enllaços externs

* Fitxa de Paula Estebas Armas - Competiciones FEB
# Pelvicachromis

Pelvicachromis és un gènere de peixos de la família dels cíclids i de l'ordre dels perciformes.

## Distribució geogràfica

És endèmic de l'Àfrica Occidental.

## Taxonomia

* Pelvicachromis humilis (Boulenger, 1916)
* Pelvicachromis pulcher (Boulenger, 1901)
* Pelvicachromis roloffi (Thys van den Audenaerde, 1968)
* Pelvicachromis rubrolabiatus (Lamboj, 2004)
* Pelvicachromis signatus (Lamboj, 2004)
* Pelvicachromis subocellatus (Günther, 1872)
* Pelvicachromis taeniatus (Boulenger, 1901)

## Referències

* ↑ Thys van den Audenaerde, D. F. E. 1968. A preliminary contribution to a systematic revision of the genus Pelmatochromis Hubrecht sensu lato (Pisces, Cichlidae). Rev. Zool. Bot. Afr. v. 77 (pts 3-4): 349-391.
* ↑ The Taxonomicon (anglès)
* ↑ «Pelvicachromis (Genus)» (en anglès). ZipcodeZoo.com. Arxivat de l'original el 30 de novembre 2010. [Consulta: 19 febrer 2009].
* 1 2 Boulenger, G. A. 1901. On the fishes collected by Dr. W. J. Ansorge in the Niger Delta. Proceedings of the Zoological Society of London. 1901, v. 1 (pt 1): 4-10, Pls. 2-4.
* 1 2 Lamboj, A. 2004. Pelvicachromis signatus and Pelvicachromis rubrolabiatus, two new cichlid species (Teleostei, Perciformes) from Guinea, West Africa. Zootaxa Núm. 454: 1-12.
* ↑ Günther, A. 1872. Report on several collections of fishes recently obtained for the British Museum. Proceedings of the Zoological Society of London. 1871 (pt 3): 652-675, Pls. 53-70.
* ↑ BioLib (anglès)
* ↑ AQUATAB.NET
* ↑ FishBase (anglès)

## Bibliografia

* Axelrod, H. R. The Most Complete Colored Lexicon of Cichlids: Every Known Cichlid Illustrated in Color (en anglès). TFH Publications, 1993. ISBN 9780866224222.
* Eschmeyer, W. N. Genera of Recent Fishes (en anglès). iii + 697. Acadèmia de les Ciències de Califòrnia, 1990. ISBN 0-940228-23-8.
* Goldstein, Robert J. Cichlids of the World (en anglès). Neptune City, NJ: TFH Publications, 1988. ISBN 9780866228930.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Poll, M. & J.P. Gosse 1995: Genera des poissons d'eau douce de l'Afrique. Mémoire de la Classe des Sciences. Académie royale de Belgique. 9: 1-324.
* Römer U.: Cichliden Atlas, Bd. 1. Melle. 1311 p. Any 1998.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.